姓

《康熙字典》

《酉集中》《豆字部》 ·豆 ·康熙筆画:7 ·部外筆画:0〔古文〕《唐韻》徒切《集韻》《韻會》《正韻》大透切,音竇。《說文》古食肉器也。《爾雅·釋器》木豆謂之豆。《書·武成》執豆籩。《詩·小雅》爲豆孔庶。《公羊傳·桓四年》諸侯曷爲必田狩。一曰乾豆。《註》豆,祭器,狀如鐙。《禮·明堂位》夏后氏以楬豆,殷玉豆,周獻豆。《註》楬,無異物之飾也。獻音娑,疏刻之也。又《禮器》天子之豆二十有六,諸公十有六,諸侯十有二,上大夫八,下大夫六。又《鄕飮酒義》六十者三豆,七十者四豆,八十者五豆,九十者六豆,所以明養老也。《周禮·冬官考工記》旊人爲豆,實三而成觳,崇尺。《註》崇,高也。豆實四升。《史記·樂書》簠簋俎豆,禮之器也。 又《揚子·方言》、楚、宋、衞謂桮爲豆籠。《註》盛桮器籠也。《集韻》或作梪、。 又《韻略》穀也。《博雅》大豆,菽也。小豆,荅也。《周禮·天官·大宰·三農生九穀註》黍、稷、秫、稻、麻、大小豆、大小麥爲九穀。《禮·投壷》壷中實小豆焉,爲其矢之躍而出也。《干寶·晉書》駑馬戀棧豆。又《博雅》天豆,雲實也。又巴豆、海紅豆,皆藥名,出巴蜀。又相思子一名紅豆。又土芋一名土豆。皆菽豆別一種也。俗作荳,非。 又《說苑·辨物篇》十六黍爲一豆,六豆爲一銖,二十四銖爲一兩。 又官名。《南齊書·魏虜傳》北魏置九豆和官。 又地名。《北史·周文帝紀》文帝伐魏,至盤豆,拔之。 又州名。《唐書·地理志》隴右道有白豆州。 又姓。漢光武時,關內侯豆如意,後魏長廣王豆代田。又複姓。北周豆盧寧,本姓慕容氏,歸魏,賜姓豆盧氏。又三字姓。北魏次南有紇豆陵氏。 又《正韻》當口切,音斗。《玉篇》量名。《周禮·冬官考工記·梓人》食一豆肉,飮一豆酒。《註》豆,當爲斗。毛居正曰:豆,古斗字。如《左傳·昭三年》豆、區、釜、鍾之類,當音斗。後人誤讀爲俎豆之豆。斗斛之斗又作,蓋譌倂耳。 又《字彙補》思留切,讀作羞。《周禮·天官·腊人》凡祭祀共豆脯。《註》脯非豆實,豆當爲羞,聲之誤也。《釋文》豆,音羞。 又《韻補》叶動五切,音杜。《柳宗元·牛賦》皮角見用,肩尻莫保。或穿緘縢,或實俎豆。豆叶保,保音補。 又叶田故切,讀作渡。《詩·小雅》儐爾籩豆,飮酒之飫。兄弟旣具,和樂且孺。《音學五書》豆叶孺。 又山名。《後漢·郡國志》唐縣有都山。一名豆山。今關中人讀豆爲渡。《說文》豎、侸、裋皆以豆得聲。樹字从壴,亦以豆得聲。*考證:〔《書·武成》執籩豆。〕 謹照原文改執豆籩。〔《禮·明堂位》夏后氏以楬豆,商玉豆,周獻豆。〕 謹照原文商改殷。〔《詩·小雅》儐爾籩豆飮酒之飫。兄弟旣翕,和樂且孺。〕 謹照原文旣翕改旣具。

说文解字

《卷五》《豆部》 ·豆古食肉器也。从口,象形。凡豆之屬皆从豆。,古文豆。徒候切〖注〗、,亦古文豆。

English

beans, peas; bean-shaped